Petar Ljebedev
<s>Pjotr Nikolajevič Lebedev (rus.: Пётр Никола́евич Ле́бедев; Moskva, 8. ožujka 1866. – Moskva, 14. ožujka 1912.), ruski fizičar.</s><s>Diplomirao (1891.) u Strasbourgu.</s><s>Radio na Moskovskome državnom sveučilištu Lomonosov (od 1891. do 1911.).</s><s>Konstruirao izvor elektromagnetskih valova valne duljine od nekoliko milimetara (1895.).</s><s>Prvi je dokazao (1899.) da svjetlost tlači površinu na koju pada, a prvi je i pokusima izmjerio tlak elektromagnetskog zračenja.</s><s>Prvi je izmjerio djelovanje tlaka elektromagnetskog zračenja na molekule plina (1909.).</s><s>Djelovanjem tlaka elektromagnetskog zračenja na plinove tumači se na primjer svinutost repova kometa.</s><s>Bavio se teorijom magnetizma, a osobito je proučavao Zemljino magnetsko polje.</s><s>Pridonio je osnivanju instituta za fiziku u Moskvi, koji se danas naziva Lebedevljev institut za fiziku Ruske akademije znanosti.</s><s>Po njem je nazvan krater na Mjesecu (Lebedev (krater)).</s>

<s>Tlak elektromagnetskog zračenja</s>

<s>Tlak elektromagnetskog zračenja, radijacijski tlak ili svjetlosni tlak je tlak kojim svjetlost ili drugo elektromagnetsko zračenje djeluje na plohu na koju pada.</s><s>U svakodnevnim uvjetima zanemarivo je malen, ali može biti velik za lasersko zračenje usmjereno na malu površinu.</s><s>Tlak elektromagnetskog zračenja Sunca nije zanemariv pri proračunima putanja međuplanetarnih letjelica.</s><s>Prvi ga je opisao J. Kepler (1619.) tumačeći zašto je rep kometa uvijek usmjeren poprečno (radijalno) od Sunca, teorijski ga je predvidio J. C. Maxwell (1862.), a prvi je pokusom dokazao njegovo postojanje (1899.) i izmjerio njegovo djelovanje na molekule plina (1909.) P. N. Lebedev.</s>

<s>Tlak elektromagnetskog zračenja je tlak koji pritišće bilo koju površinu, koja je izložena elektromagnetskom zračenju.</s><s>Ako ga površina upije, onda je tlak jednak iznosu zračenja podijeljenim sa brzinom svjetlosti.</s><s>Ako je zračenje potpuno odbijeno (reflektirano), onda je tlak elektromagnetskog zračenja dvostruk.</s><s>Tako na primjer, Sunčevo zračenje ima snagu 1 370 W/m2, pa je onda tlak elektromagnetskog zračenja 4,6 x 10-6 Pa (upijeno).</s>

<s>Izvori</s>

<s>Ruski fizičari</s>

